**(Návrh)**

**Rámcová dohoda č. XXX**

**Časť 1 Schránky**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

medzi Zmluvnými stranami:

**Kupujúci:**

|  |  |
| --- | --- |
| Názov: | Slovenská republika v zastúpení Ministerstva vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení: | Ing. Peter Kolenčík  generálny riaditeľ sekcie ekonomiky Ministerstva vnútra SR na základe plnej moci č. p.: SL-OPS-2022/001312-072 zo dňa 06. 05. 2022 |
| IČO: | 00151866 |
| DIČ: | 2020571520 |
| Číslo účtu: | SK7881800000007000180023 |
| (ďalej len „Kupujúci“) |  |

**a**

**Predávajúci:**

|  |  |
| --- | --- |
| Názov: |  |
| Sídlo: |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| E-mail: |  |
| Tel. č.: |  |
| Zapísaný v: |  |
| (ďalej len „Predávajúci“) |  | |

(spolu ako „**Zmluvné strany**“)

**Úvodné ustanovenia**

A. Zmluvné strany uzatvárajú túto Dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XXX/2022, dňa XX. XX. 2022, pod značkou XXXXX - MST (ďalej len „VO“).

B. Základným účelom tejto Dohody je v súlade s výsledkom VO zabezpečenie kúpy Tovaru (tak ako je tento pojem zadefinovaný nižšie v bode 1.1, 2.1, 2.2, Prílohe č. 1 a Prílohe č. 2 Dohody), ktorý bude v súlade s touto Dohodou.

C. Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

**Článok 1**

**Predmet Dohody**

* 1. Predmetom tejto Dohody je záväzok Predávajúceho dodať Kupujúcemu xxxxxx, vrátane súvisiacich služieb a to dopravy na miesto dodania, vyloženia na mieste dodania v súlade s Prílohou č. 1 tejto Dohody (ďalej len „Tovar“) a záväzok Kupujúceho Tovar prevziať a zaplatiť zaň Cenu v súlade s Prílohou č. 2 tejto Dohody.
  2. Predávajúci sa zaväzuje dodávať Tovar za podmienok stanovených touto Dohodou Kupujúcemu na základe písomných objednávok.

**Článok 2**

**Tovar a jeho špecifikácia**

* 1. Tovar je presne špecifikovaný v opise predmetu zákazky použitom v súťažných podkladoch vo VO (ďalej len „OPZ“) ktorý tvorí Prílohu č. 1 tejto Dohody ako aj v ponuke Predávajúceho predloženej do verejného obstarávania (ďalej len „Ponuka“), ktorá tvorí Prílohu č. 1A tejto Dohody.
  2. Predávajúci na základe písomnej objednávky Kupujúcemu dodá Tovar v kvalite I. triedy, v bezchybnom stave a v požadovanej špecifikácii, ktorá tvorí Prílohu č. 1 tejto Dohody.

**Článok 3**

**Práva a povinnosti Zmluvných strán**

* 1. Všetky dokumenty súvisiace s touto Dohodou a to najmä objednávky, faktúry, dodacie listy Zmluvné strany vypracovávajú v slovenskom jazyku a tieto dokumenty musia obsahovať všetky dohodnuté a všeobecne záväznými právnymi predpismi platnými na území Slovenskej republiky vyžadované údaje.
  2. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzatvárania tejto Dohody a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  3. Predávajúci je povinný Kupujúcemu oznámiť akúkoľvek zmenu údajov   
     u subdodávateľov uvedených v Prílohe č. 3 tejto Dohody a to bezodkladne.
  4. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto Dohody realizoval sám. Predávajúci zodpovedá za odbornú spôsobilosť pri výbere subdodávateľa ako aj za výsledok plnenia vykonaného na základe zmluvy o subdodávke.
  5. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi a predmete subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora a musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora v znení zákona č. 38/2017 Z. z. (ďalej len „zákon č. 315/2016 Z. z.“).
  6. Predávajúci vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
  7. V prípade, ak sa počas doby trvania Dohody vyskytne situácia, kedy by musel Predávajúci dodávať Kupujúcemu Tovar, ktorý by nekorešpondoval s vysúťaženou technickou špecifikáciou, t. j. jednalo by sa o náhradu Tovaru, ktorý by bol dodávaný a to z dôvodu generačnej výmeny Tovaru, zmeny výrobnej technológie a podobne, tak je Predávajúci povinný Kupujúcemu predložiť novú špecifikáciu a popis, ku každej položke samostatne. Dodávaná náhrada musí mať porovnateľné alebo lepšie vlastnosti ako Tovar, ktorý bol vysúťažený, pričom musí zostať vysúťažená Cena nezmenená.

3.8 V prípade, že Predávajúci, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

**Článok 4**

**Kvalita Tovaru, záruka, zodpovednosť za vady a za škodu**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Dodaný Tovar v zmysle písomnej objednávky Predávajúci dodá Kupujúcemu bez vád. Dodaný Tovar alebo jeho časť môže Kupujúci odmietnuť prevziať, ak zistí preukázateľné vady dodaného Tovaru, nedostatočnú kvalitu Tovaru, rozdiel v množstve dodaného Tovaru alebo zámenu Tovaru v porovnaní s objednávkou alebo ak dodaný Tovar nie je originál. Predávajúci je povinný na vlastné náklady dodaný Tovar odviezť z priestorov Kupujúceho a dodať mu nový Tovar. O neprevzatí Tovaru spíšu poverení zástupcovia Zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.
  3. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť a kvalitu Tovaru dvadsaťštyri (24) mesiacov (ďalej len „Záručná doba“).
  4. Podľa bodu 4.3 tohto Článku Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ, a že Tovar bude spôsobilý na použitie na účel, na aký sa Tovar obvykle používa.
  5. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej Záručnej doby (ďalej len „Uplatnenie záruky“).
  6. V prípade Uplatnenia záruky zo strany Kupujúceho Záručná doba prestáva plynúť a dňom odovzdania vymeneného Tovaru začína plynúť nová Záručná doba.

Oznámenie o vadách musí obsahovať:

a) označenie Dohody a čísla objednávky,

b) názov, označenie a typ reklamovaného Tovaru,

c) počet vadných kusov Tovaru z dodacieho listu,

d) popis vady, alebo spôsob ako sa vada akosti Tovaru prejavuje,

e) číslo dodacieho listu, respektíve iné určenie času dodania.

* 1. Na nároky Kupujúceho z vád Tovaru sa vzťahujú ustanovenia § 436 a nasl. Obchodného zákonníka. Voľbu nároku z vád Tovaru Kupujúci oznámi Predávajúcemu v zaslanom oznámení o vadách alebo bez zbytočného odkladu po tomto oznámení.   
     V prípade Oprávnenej reklamácie môže Kupujúci požadovať podľa svojho uváženia:

a) vrátenie zaplatenej fakturovanej Ceny za Tovar vykazujúci vady akosti,

b) zľavu z fakturovanej Ceny za Tovar vykazujúci vady akosti,

c) výmenu Tovaru vykazujúceho vady akosti za bezchybný Tovar,

d) opravu Tovaru vykazujúceho vady akosti.

Popri nárokoch ustanovených v tomto bode má Kupujúci nárok na náhradu škody.

* 1. Predávajúci sa zaväzuje vyriešiť oprávnenú reklamáciu najneskôr do siedmich (7) dní od jej uplatnenia, t. j. od doručenia oznámenia o vadách podľa bodu 4.6 tohto Článku Dohody. V prípade nedodržania tejto lehoty je Kupujúci oprávnený stornovať objednávku, v časti týkajúcej sa vadnej dodávky.
  2. V prípade nárokov z Oprávnenej reklamácie podľa bodu 4.7 písm. a) alebo b) je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území Slovenskej republiky) so splatnosťou tridsať (30) dní odo dňa jeho doručenia Kupujúcemu.
  3. V prípade nárokov z Oprávnenej reklamácie podľa bodu 4.7 písm. c) alebo d) je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru do troch (3) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania Tovaru a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.
  4. Reklamáciu Tovaru musí zabezpečovať Predávajúci sám vo svojom mene, nie za pomoci subdodávateľov.
  5. Predávajúci prehlasuje, že tovar nie je zaťažený právami tretích osôb.

**Článok 5**

**Doba platnosti Dohody**

* 1. Dohoda sa uzatvára na obdobie dvadsaťštyri (24) mesiacov od nadobudnutia jej účinnosti alebo do vyčerpania finančného limitu uvedeného v Článku 6, bode 6.4 tejto Dohody, podľa toho, ktorá skutočnosť nastane skôr.

**Článok 6**

**Cena**

* 1. Cena za Tovar je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách (ďalej len „Cena“).
  2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru a súvisiacich služieb podľa Prílohy č. 1 tejto Dohody (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku, balenie, vyloženie na mieste určenia a ekologickú likvidáciu obalového materiálu).
  3. Kúpna cena za Tovar musí byť stanovená v mene EURO. K fakturovanej Cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase dodania Tovaru.
  4. Maximálne jednotkové Ceny za Tovar podľa Cenníka sú špecifikované v Prílohe č. 2 tejto Dohody a sú stanovené ako maximálne bez DPH pre jednotlivé položky, ktoré boli predmetom ponuky. Maximálny finančný limit na celý predmet Dohody podľa Článku 1, bodu 1.1 tejto Dohody je XXX,XX EUR bez DPH.

**Článok 7**

**Platobné podmienky a fakturácia**

* 1. Faktúru môže Predávajúci vystaviť až po dodaní Tovaru Kupujúcemu. Faktúra musí byť vystavená v dvoch vyhotoveniach, pričom faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia dodacieho listu s vyznačením riadneho dodania Tovaru potvrdeného Kupujúcim a zároveň doručí vystavenú faktúru Kupujúcemu aj v elektronickej forme, ako súbor v textovo čitateľnej podobe.
  2. Platby budú realizované formou bezhotovostného platobného styku prostredníctvom finančného ústavu Kupujúceho. Zaplatením sa rozumie odpísanie fakturovanej sumy z bankového účtu Kupujúceho v prospech účtu Predávajúceho.
  3. Cenu za dodaný Tovar uhradí Kupujúci na základe faktúry do tridsiatich (30) dní odo dňa jej doručenia Kupujúcemu. Ak faktúra a jej prílohy nebudú obsahovať všetky dohodnuté náležitosti, Kupujúci môže takúto faktúru vrátiť Predávajúcemu na prepracovanie s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry.
  4. Kupujúci má právo vrátiť faktúru, ak neobsahuje náležitosti daňového dokladu bez akýchkoľvek finančných postihov zo strany Predávajúceho. Bankové spojenie Predávajúceho uvedené na faktúre musí byť zhodné s bankovým spojením dohodnutým v Dohode. V prípade, ak by došlo k zmene bankového spojenia, Kupujúci musí byť o tejto skutočnosti bezodkladne písomne informovaný a Zmluvné strany o tejto skutočnosti vyhotovia písomný dodatok k tejto Dohode.
  5. Zálohové platby a platby vopred Kupujúci neposkytuje.
  6. V prípade, ak Predávajúci nie je platcom DPH a v priebehu zmluvného vzťahu sa ním stane, tak Predávajúcemu nevzniká nárok na zvýšenie zmluvných cien.
  7. Kupujúci si vyhradzuje právo uplatniť opciu u predávajúceho na dodanie tovaru vrátane súvisiacich služieb, za rovnakú cenu a za rovnakých podmienok, ako je uvedené v tejto Dohode.
  8. Kupujúci je oprávnený uplatniť opciu v lehote nie krajšej ako 6 mesiacov pred uplynutím doby platnosti tejto Dohody. Uplatnenie opcie sa bude realizovať formou uzatvorenia dodatku k zmluve a to v súlade s § 18 zákona č. 343/2015 Z. z.
  9. Ak sa kupujúci rozhodne využiť právo opcie, je povinný doručiť písomné oznámenie o uplatnení práva opcie predávajúcemu v súlade s predchádzajúcim odsekom.

**Článok 8**

**Čas plnenia, dodacie podmienky**

* 1. Predávajúci sa zaväzuje dodávať Tovar v požadovanom množstve a druhu na základe objednávok, ktoré môže Kupujúci zaslať prostredníctvom pošty, e-mailu alebo faxu.
  2. Prijatie objednávky a potvrdenie termínu dodania Tovaru sa Predávajúci zaväzuje potvrdiť Kupujúcemu písomne (e-mailom alebo faxom) najneskôr do 24 hodín od odoslania objednávky Kupujúcim.
  3. Predávajúci je povinný dodať Tovar špecifikovaný v príslušnej objednávke na miesto plnenia v lehote najneskôr do dvadsiatich (20) pracovných dní od doručenia objednávky, alebo na základe dohody.
  4. Predávajúci sa zaväzuje zástupcovi Kupujúceho oznámiť čas dodávky Tovaru na miesto plnenia najneskôr dva (2) dni pred predpokladaným dňom dodania.
  5. Predávajúci musí zabezpečiť dopravu na miesta plnenia, ktoré sa nachádzajú po celom území Slovenskej republiky, konkrétne miesto plnenia bude špecifikované v písomnej objednávke .
  6. V prípade výskytu akejkoľvek skutočnosti brániacej dodaniu Tovaru v stanovenom termíne, je Predávajúci povinný bez zbytočného odkladu informovať o tejto skutočnosti Kupujúceho.
  7. Ak Predávajúci vopred neoznámi termín dodávky, Kupujúci nie je povinný prevziať dodávku v deň doručenia, ale až nasledujúci deň. Náklady spojené s odmietnutím prevzatia neoznámenej dodávky a jej opätovným doručením znáša Predávajúci.
  8. Predávajúci odovzdá Tovar na základe dodacieho listu, ktorý bude tvoriť neoddeliteľnú súčasť faktúry. Predávajúci umožní Kupujúcemu riadne prevzatie a kontrolu dodaného Tovaru podľa dodacieho listu.
  9. Po dodaní Tovaru Kupujúci potvrdí jeho prevzatie podpísaním dodacieho listu. Dodací list a príslušná objednávka sú podkladom pre vystavenie faktúry.
  10. V prípade dodania Tovaru pred požadovaným dátumom dodania, nevzniká Predávajúcemu nárok na finančné zvýhodnenie.
  11. Predávajúci je povinný poskytnúť Kupujúcemu popri dodaní na miesto určenia, aj možnosť osobného odberu objednaného Tovaru. Osobný odber má byť zabezpečený prostredníctvom skladu, predajne, výrobnej haly a podobne. Odberné miesta, ktoré budú slúžiť pre osobný odber sú uvedené v Prílohe č. 4 tejto Dohody.

**Článok 9**

**Nadobudnutie vlastníctva**

* 1. Vlastnícke právo k dodanému Tovaru prechádza na Kupujúceho dňom dodania a prevzatia Tovaru Kupujúcim.

**Článok 10**

**Sankcie**

* 1. Ak je Predávajúci v omeškaní s dodaním Tovaru podľa Článku 8 tejto Dohody, je Kupujúci oprávnený požadovať od Predávajúceho zmluvnú pokutu vo výške 0,05 % z ceny Tovaru, z ktorého dodávkou je v omeškaní, a to za každý aj začatý deň omeškania. Zaplatením zmluvnej pokuty nie je dotknutý nárok Kupujúceho na náhradu škody.
  2. Ak po dodaní Tovaru Kupujúci zistí, že Tovar nie je originál podľa špecifikácie predmetu Dohody, Kupujúci má právo od tejto Dohody odstúpiť. Predávajúci je v prípade dodania Tovaru, ktorý nie je originál povinný vrátiť zaplatenú Cenu za takto dodaný Tovar a zároveň uhradiť Kupujúcemu zmluvnú pokutu vo výške 25 EUR za každý jednotlivý kus Tovaru nespĺňajúci dohodnuté parametre a vlastnosti, a to do desať (10) dní od doručenej výzvy na jej zaplatenie.
  3. Ak je Predávajúci v omeškaní s odstránením vád Tovaru podľa Článku 4 tejto Dohody, je Kupujúci oprávnený požadovať od Predávajúceho zmluvnú pokutu vo výške 0,05 % z ceny Tovaru, s ktorého odstraňovaním vád je v omeškaní, a to za každý aj začatý deň omeškania.
  4. V prípade, ak je Kupujúci v omeškaní so zaplatením faktúry o viac ako šesťdesiat (60) dní po lehote jej splatnosti, je Predávajúci oprávnený od Kupujúceho požadovať zaplatenie úrokov z omeškania v zákonom stanovenej výške.
  5. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia sankčnej faktúry do sídla Predávajúceho. Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania Tovaru trvá po dobu pôsobenia vyššej moci, najviac však dva (2) mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od Dohody.

10.6. V prípade nepravdivosti vyhlásenia Predávajúceho, ktoré je uvedené v bode 3.8 tejto Dohody,

je Predávajúci povinný zaplatiť Kupujúcemu zmluvnú pokutu vo výške 30 000,-EUR.

**Článok 11**

**Ukončenie dohody**

* 1. Zmluvný vzťah založený touto Dohodou možno skončiť pred dobou stanovenou v Článku 5, bode 5.1 nasledovne:

a) Písomnou dohodou Zmluvných strán, a to dňom uvedeným v takejto dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,

b) Písomným odstúpením od Dohody ktoroukoľvek zo Zmluvných strán,

c) Písomnou výpoveďou Dohody.

* 1. Kupujúci je oprávnený odstúpiť od Dohody (ďalej len „odstúpenie Kupujúceho“) v prípade, ak:

1. Proti Predávajúcemu začalo konkurzné konanie alebo reštrukturalizácia,
2. Predávajúci vstúpil do likvidácie,
3. Kupujúci mal tri a viac oprávnených reklamácií k podstatnej časti dodávky Tovaru,
4. Predávajúci koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Kupujúceho toto konanie a jeho následky v určenej primeranej lehote neodstráni,
5. Predávajúci poruší Dohodu podstatným spôsobom. Za podstatné porušenie tejto Dohody zo strany Predávajúceho sa považuje porušenie povinností vyplývajúcich mu z Článku 3, bod 3.2 až 3.7 tejto Dohody. Za podstatné porušenie tejto Dohody zo strany Predávajúceho sa považuje aj okolnosť, ak po dodaní Tovaru Kupujúci zistí, že Tovar nie je originál podľa špecifikácie predmetu Dohody,
6. Predávajúci nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora.
   1. Predávajúci je oprávnený odstúpiť od tejto Dohody v prípade, ak je Kupujúci v omeškaní s úhradou faktúry o viac ako šesťdesiat (60) dní po lehote jej splatnosti.
   2. Odstúpenie od Dohody je účinné dňom doručenia oznámenia o odstúpení od Dohody druhej Zmluvnej strane. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane.
   3. Zmluvné strany sa dohodli, že po skončení tejto zmluvy odstúpením si ponechajú plnenia, ktoré si vzájomne poskytli do dňa skončenia tejto zmluvy.
   4. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
   5. Túto Dohodu môže kupujúci písomne vypovedať bez udania dôvodu s trojmesačnou (3) výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
   6. Táto Dohoda môže byť zo strany Kupujúceho vypovedaná aj z dôvodu neschopnosti Predávajúceho dodať Tovar alebo z dôvodu nedodania Tovaru za Cenu určenú podľa Článku 6 tejto Dohody s dvojmesačnou (2) výpovednou lehotou. Dvojmesačná (2) výpovedná lehota začína plynúť prvým (1) dňom mesiaca nasledujúceho po mesiaci, v ktorom bola výpoveď doručená Predávajúcemu.

**Článok 12**

**Záverečné ustanovenia**

* 1. Zmluvné strany si do piatich (5) dní od nadobudnutia účinnosti tejto Dohody oznámia kontaktné osoby.
  2. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ktorými sa menia a dopĺňajú niektoré zákony. Dohodu zverejní Kupujúci.
  3. Zmeny a doplnky tejto Dohody je možné robiť len písomne vo forme očíslovaných dodatkov, ktoré sa po podpísaní obidvomi Zmluvnými stranami stávajú jej neoddeliteľnou súčasťou.
  4. Práva a povinnosti Zmluvných strán, pokiaľ táto Dohoda neupravuje inak, sa riadia ustanoveniami Obchodného zákonníka a ostatnými všeobecnými záväznými právnymi predpismi platnými na území Slovenskej republiky.
  5. Táto Dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Predávajúcemu a tri (3) rovnopisy zostanú Kupujúcemu.
  6. Zmluvné strany vyhlasujú, že si túto Dohodu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

**Prílohy:**

Príloha č. 1: Opis predmetu zákazky/vlastný návrh plnenia predmetu zákazky

Príloha č. 2: Štruktúrovaný rozpočet Ceny

Príloha č. 3: Informácie o subdodávateľoch

Príloha č. 4: Odberné miesta Predávajúceho

|  |  |
| --- | --- |
| V Bratislave dňa ..................... | V XXX dňa ..................... |
| Za Kupujúceho: | Za Predávajúceho: |
| ..................................................................  Ing. Peter Kolenčík  generálny riaditeľ sekcie ekonomiky MV SR | ..................................................................  XXX  konateľ spoločnosti |

Príloha č. 1: Opis predmetu zákazky/ vlastný návrh plnenia predmetu zákazky

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |

Príloha č. 2: Štruktúrovaný rozpočet Ceny

|  |  |
| --- | --- |
|  |  |
|  |  |

Príloha č. 3: Informácie o subdodávateľoch

|  |  |  |  |  |
| --- | --- | --- | --- | --- |
|  | Údaje o subdodávateľoch - Obchodné meno, sídlo, IČO | Osoba oprávnená konať za subdodávateľa | Adresa pobytu: Dátum narodenia: | Opis \* |
| 1 |  |  |  |  |
| 2 |  |  |  |  |
| 3 |  |  |  |  |

Poznámky:

\*Stručný opis časti predmetu zmluvy, ktorá bude predmetom subdodávky:.......

V prípade nezadania podielu zákazky subdodávateľom, uviesť túto skutočnosť do poznámok.

Predávajúci XXX ne/bude realizovať časť zákazky prostredníctvom subdodávateľov.

|  |  |
| --- | --- |
|  | V XXX dňa ..................... |
|  | Za Predávajúceho: |
|  | ..................................................................  XXX  konateľ spoločnosti |

Príloha č. 4: Odberné miesta Predávajúceho

Odbor hospodárskeho zabezpečenia SE MV SR Sklad MV SR Rohovce

Centrum podpory Bratislava, Špitálska 14, 812 28 Bratislava,

Centrum podpory Trnava, Priemyselná 7 Trnava,

Centrum podpory Trenčín, Jilemnického 1, 911 01 Trenčín,

Centrum podpory Nitra, Piesková 32, 949 01 Nitra,

Centrum podpory Žilina, Kuzmányho 26, 012 23 Žilina,

Centrum podpory Banská Bystrica, Ústredné sklady MV SR Príboj 560 Slovenská Ľupča,

Centrum podpory Prešov, Štúrova 7, 080 01 Prešov,

Centrum podpory Košice, Rampová 7, 041 81 Košice.